Es graduen 102 estudiants de l’institut d’Albal i diuen adeu al curs marcat per la pandèmia
Invalid Date

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

![Es graduen 102 estudiants de l'institut d'Albal i diuen adeu al curs marcat per la pandèmia](https://albal.es/content-albal/uploads/2021/05/ies_web.jpg "Es graduen 102 estudiants de l’institut d’Albal i diuen adeu al curs marcat per la pandèmia")

# Es graduen 102 estudiants de l’institut d’Albal i diuen adeu al curs marcat per la pandèmia

Divendres 21 maig 2021 | [Educació](https://albal.es/noticies-educacio/)

Este passat dijous l’institut d’Albal ha reviscut un dia emocionant. El pati del centre, amb totes les mesures d’higiene i seguretat, va acollir l’acte de Graduació dels 102 estudiants de 2n de Batxillerat que diuen adeu a una etapa molt important de la seua vida. La promoció anterior no va poder celebrar esta mateixa jornada, a causa de l’estat d’alarma, un fet que enguany ha recordat Celia García, una de les alumnes que va dir tindre la sort de pertànyer a la promoció 15, “la que acomiada el curs i la pandèmia”, i de la qual han eixit victoriosos “acadèmica i saludablement”, confirma la seua directora, Cristina Peris.

L’acte va comptar amb la presència de l’alcalde Ramón Marí i la regidora d’Educació, Melani Jiménez, que van acompanyar a una comunitat educativa, desitjosa de festa i d’acomiadar, amb afecte, a uns alumnes exemplars que s’han adaptat a la situació “amb responsabilitat i maduresa”, explica Peris.

El curs 2020-21 ha sigut excepcional a causa de la crisi sanitària, “però no heu estat solos”, els va dir el primer edil. “Hem procurat estar molt prop de vosaltres, en coordinació amb la direcció, intentant donar normalitat a una situació anòmala i imprevista que encara ens manté alerta”, va afegir. Segons relata l’edil d’Educació, “durant el confinament, facilitem les anotacions fotocopiades, distribuïm 41 tauletes, perquè pogueren continuar amb els seus estudis -de manera telemàtica-, es va dispensar gel hidroalcohòlic, mesuradors de temperatura i de CO₂ i ampliem el servei de neteja”, relata. Mesures que, juntament amb al Pla de contingència de l’institut i la responsabilitat individual, han permés que la incidència de la COVID-19, siga molt baixa, en el centre de secundària.

#### Matrícules d’Honor per a set estudiants

Malgrat la difícil situació sanitària, set dels 102 alumnes tanquen cicle amb Matrícula d’Honor en el seu expedient. L’acte de Graduació va posar en valor la brillantor de Vicent Diego, Araceli Iborra, Sonia Sánchez, Celia García, David García, José Cortés i Lucia Lloria que van ser obsequiats pel consistori, amb un rellotge intel·ligent i uns cascos sense fils. “Ha sigut un bon any”, va concloure la seua directora.

Els estudiants no estan de vacances encara, en unes setmanes s’enfrontaran a l’EBAU, la prova més temuda de la vida estudiantil en la qual compten amb el suport anímic i professional de l’equip docent de secundària. A ells es va referir Ramón Marí en el seu discurs, als quals va felicitar ”pel seu compromís l’educació i l’adaptació en temps de pandèmia”, també als pares i mares, “per fer possible la formació dels alumnes” i, finalment, a l’alumnat “una generació jove que ha vist limitada la seua llibertat, l’oci i la sociabilitat i que ens l’heu posat molt fàcil”.

#### El segon IES en projecte

L’alcalde va aprofitar per a insistir en la necessitat del segon IES del municipi, assegurant que el seu Govern continua treballant i que acabarà amb la massificació del centre actual. Cal recordar que Albal té el compromís de la Generalitat de construir-lo amb fons de l’Edificant.

Escolta Radio SOL Albal en directe:

[![](https://albal.es/content-albal/uploads/2020/05/play-radio-sol-claro-off-1.jpg "play-radio-sol-claro-on")](http://albal-ayto.com/albal_val/noticias/reproductor_radio.html)

#### Cerca

Cerca:  

#### Últimes notícies

*   [Despedim unes Falles 2025 molt especials](https://albal.es/noticies/despedim-unes-falles-2025-molt-especials/) 31/03/2025
*   [Camiseta Solidària ONCE](https://albal.es/noticies/camiseta-solidaria-once/) 13/02/2025
*   [L’Ajuntament d’Albal rep la subvenció de la Diputació de València per a fer front a la quota municipal del consorci de bombers del 2024](https://albal.es/noticies/lajuntament-dalbal-rep-la-subvencio-de-la-diputacio-de-valencia-per-a-fer-front-a-la-quota-municipal-del-consorci-de-bombers-del-2024/) 21/01/2025
*   [Nadal en Albal 2024-2025](https://albal.es/noticies/nadal-en-albal-2024-2025/) 07/01/2025
*   [Caja Rural Albal ha destinat 500.000 euros per a impulsar la recuperació econòmica i social del municipi](https://albal.es/noticies/caja-rural-albal-ha-destinat-500-000-euros-per-a-impulsar-la-recuperacio-economica-i-social-del-municipi/) 03/01/2025

*   [Follow](https://www.facebook.com/AjuntamentAlbal "Follow on Facebook")[Follow](https://www.facebook.com/AjuntamentAlbal "Facebook")